35 hozzászólás	29 developer, negyedik frissítés (29.0.1785.0)
87 hozzászólás	29 developer, harmadik frissítés (29.0.1781.0)
11 hozzászólás	29 developer, második frissítés (29.0.1778.0)
| 2015. február 17.
A könyvjelzők megosztásánál a párbeszédablakban megjelennek az előnézeti képek is. (Oké, oké, tudom, de ez most egy ilyen build.)
Kaptunk néhány extra egérmozdulatot. (Egyelőre még engedélyezni kell.)
Az új fülön nyitott képek középre igazítva jelennek meg. (Szintén engedélyezni kell.)
A Linuxos csapat vezetője megerősítette, hogy házon belül folyamatosan tesztelnek 32 bites összeállításokat, de még nem döntötték el, hogy a felhasználók száma indokolja-e a plusz munkát.
2 hozzászólás	29 developer, első frissítés (29.0.1773.0)
| 2015. február 14.
Az előzmények teljes dizájn váltáson esett át. Ugyanúgy néz ki, mint a könyvjelzőkezelő.
Az előzmények mostantól megnyithatók a navigációs sávról.
A megosztott könyvjelzőknél mostantól a mentett előnézeti képek is látszanak.
Készül a fa struktúra a könyvjelzőkezelő oldalsávjában. Engedélyezni már lehet, de még egyáltalán nem működik.
A PDF olvasó is kapni fog némi fejlesztést, de azt még nem tudni, hogy mit.
Szólj hozzá!	Opera 29 developer (29.0.1770.1)
| 2015. február 10.
A megnyitott fülek szinkronizálása és a fülön elhelyezett hang jelző ikon funkciók mostantól alapértelmezetten engedélyezve vannak a flags-ben.
A flags belső lapon mostantól kilistázhatjuk azokat a kapcsolókat, amiket átállítottunk.
A könyvjelzőkezelő kuka mappájában megjelent egy kuka ürítése gomb.
A könyvjelzőkezelő kapott egy kisebb ráncfelvarrást, aminek hatására az elemek mérete csökkent lista nézetben, így több fér ki a képernyőre.
A beépített keresőmotorok közé visszatért a Bing. (Nem tudjuk, hogy miért törölték pár hete.)
Megjelent egy "activity" nevű belső lap, amin a böngésző adatai között kereshetünk majd, mert most még teljesen üres. (Engedélyezni kell.)
Most már biztos, hogy a gyorshívó elemeknél is ugyanúgy választhatunk majd a screenshot, az ikon, és a generált csempe között, mint a könyvjelzőknél. De egyelőre még nem működik.
Az elmúlt napokban szorgos vélemény gyűjtés folyt a navigációs sávval kapcsolatban. Egyelőre nincs változás, de az már biztos, hogy jelenlegi formájában nem fog az ablak alján maradni.
5 hozzászólás	Opera 28 béta (28.0.1750.15)
béta 28	Nekomajin
| 2015. február 5.
3 hozzászólás	Vivaldi: Az első benyomások
Vivaldi	penge™
| 2015. január 28.
Hol is kezdjem... A telepítő kb. ugyanakkora (30-40 mega között), mint az új Operáé. Ez nem is meglepő, mivelhogy Blink/Chromium alapokról van itt is szó. A telepítés menete is nagyon emlékeztet a régi és az új Opera telepítőire.
Első indításkor elénk tárul a Vivaldi.net kezdőlapja, a mappázható gyorshívó sem tartogat túl sok eltérést a csempézés előtti Opera stílusához. Nem úgy, mint a felül lévő Bookmarks és History gombok. Utóbbi egy az egyben Chrome stílusú, így említeni sem érdemes, viszont a könyvjelzők... Végre vannak! És végre könyvjelzők, nem csak valami kényszerből elmenthető linkek.
A név és URL mezők mellett van újra Nickname/Azonosító és Description/Megjegyzés is, valamint Created Date/Létrehozás dátuma. Visited Date/Utolsó megnyitás dátumát még nem sikerült előcsalnom, és a profilmappában kutatva sem találtam megfelelő sort a JSON-ban. Itt érdemes egy pillanatra megjegyezni, hogy minden fájl a Local-ban és nem a Roamingban tárolódik. Ez nem tudom bug-e vagy szándékosan van így.
Mielőtt egyből a beállításokba mennénk, van még baloldalon egy sáv, ami újabb meglepetéseket tartogat. Visszatért az oldalsáv! Ez ugyanúgy működik, mint a régi Operában (F4-gyel, illetve ikonra kattintással hozható elő, áthelyezhető jobbra is és ugyanazok az elemek fognak remélhetőleg a jövőben helyet foglalni rajta. A Vivaldi Mail még nem indult el, de azt írják, hamarosan. Jelenleg csak Könyvjelzők, Letöltések és Jegyzetek - igen, Jegyzetek! - található meg rajta. Még újdonság is található benne a megszokottakon túl: Lehet screenshotot lőni az oldalról, ahol elmentettük a szöveget. Ezt base64-ben kódolva a Notes JSON fájlban tárolja.
Lejjebb tekintve feltűnhet, hogy újra van fix állapotsáv. Ezen az éppen kattintani készült link címén túl jobb oldalt van egy Show image/Hide image kapcsoló (cached image állapota egyelőre nincs), mellette egy felugró menü, ahol pipálható elemek vannak. És természetesen a zoom csúszka.
A design nagyon hasonlít az összes Chrome alapú böngészőre, de van azért jó néhány különbség. Ilyenek a címsávban végigfutó, oldalbetöltést jelző csík, vagy a szürkéről az oldal színéhez igazodó (A Magyar Operán piros, a blog.hu-n narancsságra) címsor.
Az Alt+P billentyűparanccsal, vagy a panel sarkán lévő fogaskerék ikonnal nyílik. Ez is nagyon hasonlít a Chrome beállításaira, annyi különbséggel, hogy külön átméretezhető ablakban nyílik, nem pedig külön tabon.
Jobbnak láttam ezeket az írás végén külön felsorolás formájában is közzétenni. Következzék hát
Gyors előre - Fast Forward
Könyvjelzők (még fejlődés alatt)
Letöltéskezelő (képes megnyitni is a fájlt, nem csak letölteni)
4 oldalra rendezhető fülsáv
Előnézeti képek, Visual Tabs a fülsávon
Fix állapotsáv (zoom csúszkával, Hide image/show image (cached még nincs) gombbal és tartalomblokkoló, valamint custom UserCSS-kkel)
Paste as plain text funkció (Ctrl+Shift+V) - Paste and Go viszont eltűnt
Jelszókezelő - Még nagyon kezdetleges
Ctrl+Tab funkciója változtatható.
Ami viszont még nincs vagy erősen fejlődésre szorul
Beillesztés és ugrás - Paste and Go
Wand: Sima jelszókezelő van, de még nagyon kezdetleges
opera:config - Csak about:flags van
Mozdulatparancsok - Ott van a Mouse and Keyboard, de alatta csak billentyűparancsok
Proxy szerkesztési lehetőségek: Van egy Proxy gomb a Network fülön, de ezzel csak az OS-wide beállítások jönnek elő
Szinkronizáció (ígérték, hogy lesz).
Tab Stacking - Csak felülre rendezett fülekkel működik, oldalra rendezett füleknél nem.
Kiegészítők: Elvileg támogatja a Chrome és az Opera kiegészítőit a közös alapok miatt, viszont még ez sincs benne a fejlesztői előzetesben.
Inkognitó mód: A jobbklikk menü alapján is egyértelműen benne lesz, de jelenleg ez is bugos.
68 hozzászólás	Megjelent az Opera 27 stabil kiadása (27.0.1689.54)
27 stabil	Nekomajin
| 2015. január 27.
31 hozzászólás	Következő oldal »	Gyakran Ismételt Kérdések
Most vettem észre, hogy ha a címsorban a cím előtt levő ikonra kattintok lehetőségek széles t...	(2015.03.04. 16:02)